bə́ dzóege bəbəgə̌ mim̀bəgə, bə́ dzóege fə̄ é bod bə́sə̄ bə́ bəbəgə bisíé məkyaí mə́sə. Á zāŋ bəlevíta bəvɔ̄g bə́ ngábə́ bətil bəkálada, bəlóya ai bəkála míḿbɛ́. 14Éyɔŋ bə́ bəlan ai mɔní bə́ ngásɔ́ ai nyé á Ndá Ǹtondôbə, ńdɔ fada Hilkiyahu a ngásɔm kálada Mvéndé Ǹtondôbə yǎ á Mósɛs a ngávə́. 15Ńdɔ Hilkiyahu a ngádzó ai ǹsaŋ bəkálada Shafân nâ: “Mə̌ sɔ̄m kálada mvéndé á Ndá Ǹtondôbə.” Ńdɔ Hilkiyahu a ngávə́ Shafân kálada. 16Ńdɔ Shafân a ngákə ai é kálada nyɔ́ ábə ǹkúkúmá, nyé ai ǹkúkúmá nâ: “É dzóm ésə ó ngábénde bəbɔ bísíé bóe, bâbɔ dzɔ́: 17bə́ man soé é mɔ̄ní ásə bə́ ngásɔm á Ndá Ǹtondôbə bə́ və́ nyē á mɔ́ bə̄tɔ́ŋɔlɔ bísíé ai bəbɔ bísíé.” 18Ńdɔ̄ áfə Shafân ǹsaŋ bəkálada a ngákad ǹkúkúmá nâ: “Fada Hilkiyahu a və́ mā kálada.” Ńdɔ Shafân a ngáláŋ nyē á mís mə́ ńkúkúmá. 19Ǹkúkúmá á ngāyi wóg bībúg bí Mvéndé, ǎ nganyab fɔ́ɔ́ bīwɔ́man bíé, 20ńdɔ ǹkúkúmá a ngābénde Hilkiyahu, Ahikam, mɔ́n Shafân, Avdôn, mɔ́n Mikéas, Shafân ǹsaŋ bəkálada, Asaya, ḿbɔ bisíé ǹkúkúmá nâ: